Source: http://www.porada.sk/archive/index.php/t-205585.html
Timestamp: 2017-02-20 06:25:38+00:00

Document:
Zdanenie priamych platieb z PPA pre SHR [Archív] - PORADA.sk
PORADA.sk > PORADY > Rôzne Porady > Účtovníctvo a dane > Zdanenie priamych platieb z PPA pre SHR
Klikne pre zoradenie od najlepšej odpovede: : Zdanenie priamych platieb z PPA pre SHR
tinka291109.12.12, 17:59Zdravím Maya1,
Vo Vašich príspevkoch na Porade, vidím že s istotou radíte ohľadom zdanenia priamych platieb z PPA pre SHR. Ja robím jednoduché účtovníctvo pre SHR, kde prijaté priame platby na plochu a VDJ zdaňujeme v čase prijatia naraz. Avšak toho roku nám prídu platby z PPA zo žiadostí podaných r. 2011 a 2012 a majiteľka ich nechce zdaniť. Jedná sa o dosť veľkú sumu. Jej úverový poradca v banke si vraj zistil, že sa nezdaňujú naraz . A ona mu verí a chce aby som to zaúčtovala do PNZD a rozpúšťala oproti budúcim výdavkom. Ja s tým nesúhlasím a prikláňam sa k Vášmu názoru, že tieto platby nie sú účelovo viazané a preto je ich potrebné naraz zdaniť. Lenže nemám to čím podložiť, a z daňové riaditeľstva mi došli iba odcitované znenia zákona a nič podrobné. Chcem sa opýtať, či robíte tiež také účtovníctvo a či ste už mali daňovú kontrolu, alebo či nemáte dokumenty na základe ktorých by som tento postup obhájila. Veľmi pekne Ďakujem za Vaše rady. Bliží sa koniec roka a je už potrebné urobiť uzávierku. ďakujem za rady tinka2911
a_je_to10.12.12, 19:00§ 17 ZoDP :
Tu je celá odpoveď na Tvoju otázku. Modrým som vyznačil to, čo asi mal na mysli úverový poradca. Červeným som vyznačil ja, kedy to platí. Podľa mňa dotácia na plochu a VDJ za uplynulé obdobie je dotácia k výdavkom, ktoré už boli účtované. Ak sú to platby na plochu a VDJ a rok 2011 a 2012, tak by mali ísť celé do príjmov po nabehnutí. Lebo sú kompenzáciou k už dávno spotrebovaným prevádzkovým výdavkom a určená doba uplynula. Do nedaňových príjmov idú iba tie dotácie, na ktoré sa výdavky iba majú čerpať v budúcom období. Ak by ste dostali dotácie napr. na oplotenie, ktoré sa má iba budovať v budúcom roku, tak v tomto roku pôjdu do nedaňových príjmov a v budúcom do daňových príjmov bez finančného pohybu. Podobne aj investičné, ale iba vo výške odpisov. Viac sa k tomu všeobecne napísať nedá.
tinka291111.12.12, 08:55Ďakujem za odpoveď
veronika 12311.12.12, 15:11Žiadosť o dotáciu na PPA podaná dňa 11.5.2012, dotácia pripísaná na účet 11.12.2012.
Lenže obdobie než bola podaná žiadosť o dotáciu až do vyplatenia dotácie, čiže napr. od 1.1.2012 až do 11.12.2012 SHR nakupoval osivá , hnojivá...atď z dotácie pripísanej na účet v decembri 2011 alebo z iných príjmov . Aj tak treba dotáciu pripísanú v decembri 2012 zaúčtovať ako POZD , keď ju SHR bude čerpať vlastne až v roku 2013 ?
tinka291114.12.12, 08:50Dobrý deň,
Pre daňovníka účtujúceho v sústave jednoduchého účtovníctva, alebo ktorý vedie daňovú evidenciu podľa § 6 ods. 14 je špecifickým spôsobom upravené zdaňovanie dotácií, podpôr a príspevkov do základu dane v § 17 ods. 3 písm. h) zákona o dani z príjmov. Podľa § 17 ods. 3 písm. h) zákona o dani z príjmov do základu dane sa nezahŕňa dotácia, podpora a príspevok u daňovníka, ktorý účtuje v sústave jednoduchého účtovníctva v zdaňovacom období, v ktorom ich prijal, ak neboli použité na úhradu daňových výdavkov, tieto príjmy nepoužité na úhradu daňových výdavkov sú zahrnované do základu dane: - postupne vo výške odpisov majetku nadobudnutého z týchto príjmov alebo v pomernej časti zodpovedajúcej výške použitej dotácie, podpory a príspevku na obstaranie odpisovaného majetku, - v období čerpania dotácie, podpory a príspevku, ak tieto príjmy nesúvisia s výdavkom účtovaným v zdaňovacom období, v ktorom boli prijaté
Z uvedeného vyplýva, že u daňovníka, ktorý účtuje v sústave jednoduchého účtovníctva, alebo ktorý vedie daňovú evidenciu podľa § 6 ods. 14 sa do základu dane zahrnie dotácia v tom zdaňovacom období, v ktorom sa do základu dane zahrnul aj výdavok hradený z tejto dotácie. Ak ide o odpisovaný hmotný majetok u daňovníka účtujúceho v jednoduchom účtovníctve, prijatá dotácia na jeho obstaranie sa nezhrnie do základu dane celá v tom zdaňovacom období, v ktorom je prijatá, ale postupne vo výške odpisov zahrnutých do základu dane v jednotlivých rokoch.Postup zahrnovania dotácií, podpôr a príspevkov do základu dane, ktorý je upravený v § 17 ods. 3 písm. h) zákona o dani z príjmov je možné uplatniť len v takom prípade, ak dotácia, podpora a príspevok boli poskytnuté na úhradu výdavkov. Ak by však uvedené príjmy (príspevky) neboli viazané na výdavky príjemcu, zahrnuli by sa v plnej výške do základu dane v tom zdaňovacom období, v ktorom ich daňovník prijal. Z vyššie uvedeného vyplýva, že ak samostatne hospodáriaci roľní prijal vpríslušnom zdaňovacom období od Pôdohospodárskej platobnej agentúry dotácie, ktoré neboli poskytnuté na úhradu konkrétnych výdavkov (napr. dotácia na plochu),tieto platby v súlade s platnými ustanoveniami zákona o dani z príjmov zahrnie v plnej výške do základu dane v tom zdaňovacom období, v ktorom ich prijal.
Likavcová, Odbor podpory a služieb pre verejnosť
chcem Vám položiť túto otázku:
SHR (samostane hospodariaci roľník) vedie jednoduché účtovníctvo. Každoročne približne v máji SHR žiada Pôdohospodársku platobnú agentúru (PPA)v zmysle §2 nariadenia vlady SR. č. 488/2010 Z.z. formou priamych platieb jednotnú platbu na plochu, vyrovnávací príspevok v zmysle § 57 nariadenia vlády SR č. 499/2008 Z.Z. a v zmysle nariadenia vlády SR č. 266/2007 Z.z. platbu na veľké dobytčie jednotky (VDJ). Po dôslednom posúdení a prekontrolovaní žiadosti PPA schváli a uhradí podporu v lepšom prípade v roku podania žiadosti, ale často až nasledujúci rok. V deň prijatia podpory na dotačný účet účtuje SHR podporu ako príjem ovplyvňujúci základ dane, pretože má za to, uvedené podpory sa týkajú výdavkov, ktoré už boli účtované a sú kompenzáciou k už dávno spotrebovaným prevádzkovým výdavkom a určená doba uplynula. Ďalej má za to, že tieto platby nie sú účelovo viazané , pretože PPA už ďalej neskúma na čo konkrétne boli použité. Postupuje SHR správne v zmysle zákona o daní z príjmu?
pavol5429.12.12, 13:51ano, dalo by sa povedať že ak by neboli použité tak sa objavia v sume zisk pred zdanením a tie potom zdaníš ale ako nie sú peniaze hnojivové osivové, a čo ja viem aké tak nie sú peniaze z výnosov z predaja, z dotácií alebo iných vkladov tak sa nedá rozčleniť ako boli použité len nesmú ostať na dotačnom účte k 31.12
emka16723.03.13, 14:38Dobry den,
Prosim Vas velmi pekne o radu. V roku 2012 nam bola schvalena dotacia od PPA (tzv. priama platba). Sme sro a platbu nam schvalili v novembri 2012 a prijali sme ju na ucet v marci 2013.
S priamou platbou som sa stretla 1x a neviem ci je moja uvaha sprava. Viete mi prosim poradit.
1. uctovanie schvalenej dotacie (priamej platby v r. 2012) 346/648
2. prijatie dotacie na ucet 221/346
Dotacia sa viaze k roku 2012 preto sa domnievam, ze aj zdanena by mala byt v r. 2012.
a_je_to23.03.13, 23:50Dobry den,
Tu ani niet veľmi čo poradiť, lebo Tvoja úvaha nemá chybu. Iba ak by si si ešte neverila v tejto veci, prečítaj si § 52a postupov pre PÚ - medzi predpismi. Má pre rok 2012 novelizované znenie. Dotácia sa zdaňuje v tom roku, kedy bola záväzne prisľúbená, ak je takmer isté že ju uchádzač dostane. U Teba je táto okolnosť splnená ... lebo skôr, než uplynul termín na podanie priznania ste ju aj dostali . Inak by si ju účtovať nemusela, lebo každé čakanie má svoje hranice.

References: § 6
 § 17
 § 17
 § 6
 § 17
 §2
 § 57
 § 52